
Tisztelt Képviselő-testület!


[bookmark: _Hlk147755812]A választási eljárásról szóló 2013. évi XXXVI. törvény (a továbbiakban: Ve.) 23. §-a és 25. § (1) bekezdése szerint a helyi választási bizottság három – az egy szavazókörrel rendelkező településen öt – tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának évét megelőző évben, október 1. és november 30. között választja meg; személyükre a helyi választási iroda vezetője tesz indítványt. A választási bizottság tagjaira és póttagjaira tett indítványhoz módosító javaslat nem nyújtható be.

A Ve. az alábbiak szerint állapítja meg az összeférhetetlenség szabályait:
18. § (1) A választási bizottságnak nem lehet tagja
a) a köztársasági elnök,
b) a háznagy,
c) képviselő,
d) alpolgármester,
e) jegyző,
f) másik választási bizottság tagja, választási iroda tagja,
g) a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona, valamint
h) jelölt.
(2) Nem lehet a választási bizottság választott tagja az (1) bekezdésben foglaltakon túl
a) párt tagja,
b) a választókerületben jelöltet állító jelölő szervezet tagja,
c) a választókerületben induló jelölt hozzátartozója,
d) a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott, a munkavállaló és az egészségügyi szolgálati viszonyban álló személy kivételével. 

A képviselő-testület 2023.10.17-i ülésén a 3 tag mellett 1 póttagot választott meg, ezért a HVB 2. póttagjára az alábbiak szerint kívánok javaslatot tenni.

*

A Ve. 79. § (1) bekezdése alapján a szavazókörök kialakítását érintő változásokat a helyi választási iroda vezetője folyamatosan figyelemmel kíséri, és szükség esetén módosítja a szavazóköri beosztást. Tájékoztatom a képviselő-testületet, hogy a 002. szavazókör Gyógyfürdő tér 10. (Kerékpáros Központ) címét felülvizsgáltam, és Szőlő utca 16. (Karos Korzó) címre változtattam. Ennek oka az volt, hogy a Kerékpáros Központ alapterülete, felszereltsége, továbbá az épületben lévő mellékhelyiségek hiánya miatt szavazókörként való működésére korlátozottan alkalmas. A Szőlő utca 16. szám alatti Karos Korzó belső térméretei és funkcionális összetettsége miatt a szavazásnapi munkafolyamatokra és a választópolgárok méltó fogadására sokkal alkalmasabb. 

Az átjelentkezéssel szavazó személyek jellemzően a település centrumában koncentrálódó szállodai épületekben tartózkodnak, ezért az ezektől távolabbi 001. szavazókör helyett az ezen épületekhez közelebbi, a települési centrumban elhelyezkedő 002. szavazókört határozom meg kijelölt szavazókörként.

A döntés meghozatala előtt az érintett vezetőkkel egyeztettem a technikai részletekről, beleértve a bombakutatás utáni lezárást is. A kulturális programok szervezőit kérem annak a szempontnak a figyelembe vételére, hogy a 2024.06.09-i (vasárnapi) választásnapi munka miatt a Karos Korzó közvetlen közelében lévő zenés rendezvény a választási szervek munkáját zavarja, ezért a programok ütemezését ennek figyelembe vételével kellene összeállítani.    


Határozati javaslat: 

[bookmark: _Hlk146110951]Zalakaros Város Önkormányzat Képviselő-testülete a zalakarosi helyi választási bizottság 2. póttagjának megválasztja Karácsony-Csordás Beáta, 8749 Zalakaros, Kossuth út 7. szám alatti lakost. 

Zalakaros, 2023. november 6.


ph.

										Horváth Attila 
								 		  HVI-vezető
1

